**Bygdøy skole**

Oslo, den 23.9.22

**PROTOKOLL FRA DRIFTSSTYREMØTE ONSDAG 21.09.22**

Til stede:

Tommy Gilen, Anne-Lise Bergenheim, Håvard Friis Nilsen, Ina Gilboe, Marit K. Sømme, Gloria Masika, Jacob Nordan, Gullborg Støldal

**Sak 42/22 Godkjenning av innkalling og dagsorden**

 Vedtak: Innkalling og dagsorden er godkjent.

**Sak 43/22 Godkjenning av protokoll fra styremøtet 15.06.22**

Vedtak: Protokoll fra styremøtet 15.06.22 er godkjent.

**Sak 44/22 2.tertialrapport med prognose for årsregnskap**

Vedtak:Kvartalsrapporter med prognose for årsregnskap for skole og Baks godkjennes.

**Sak 45/22 Ordensregler**

Vedtak: Tas opp på neste møte da rådene ikke har fått behandlet ordensreglene foreløpig.

**Sak 46/22 Skole- og klassemiljø**

Få aktivitetsplaner (2) og ellers er det godt arbeid med både klasse- og skolemiljø. Spesielle utfordringer i en klasse. Her er det satt inn ekstra tiltak og vi ser allerede god effekt av disse.

**Sak 47/22 Orientering fra rektor**

- God oppstart på skoleåret. God stemning blant elever og ansatte. Godt oppmøte på foreldremøtene på alle trinn. Vurderer foreldremøte på samme kveld for alle foresatte neste skoleår. En fellesdel med ledelsen og klassevis i etterkant/forkant av dette. Eventuelt med barnepassordning på Baks for at flest mulig foresatte skal kunne delta.

- Elevtallet synker på skolen. Det er per i dag 308 elever ved skolen.

- Foresatte på alle trinn er oppfordret til å unngå permisjoner for elevene så langt det er mulig. Rektor har anledning til å innvilge inntil 10 dager permisjon fra undervisningen. Hver søknad behandles etter gjeldende standarder for permisjoner i Osloskolen.

**Sak 48/22 Eventuelt**

På spørsmål fra Anne-Lise Bergenheim orienterer rektor om status på Bystyrevedtaket fra forrige skoleår om diverse utbedringer på skolen.

* Naturfagsrom og musikkrom- her er arbeidet startet. Ferdigstilles i høst.
* Radon- testing og tiltak er gjennomført. Skolen venter på ferdigrapport.
* Skadedyr- udersøkelser er gjort. Det er foreløpig ikke iverksatt tiltak.

Neste ordinære DS-møte blir 16.11.22 kl. 16-18. Det kan bli aktuelt med behandling av ordensregler via epost før dette.

Tommy Gilen Gullborg Støldal

Leder av driftsstyret rektor/sekretær i driftsstyret